Omapärase ajugümnastikaga on hakkama saanud aga Õhtuleht, kes on samuti püstitanud küsimuse Ilvese puudumisest Halliste kiriku jumalateenistuselt aga toonud mängu ka kaks päeva hiljem aset leidnud T.H. Ilvese sünnipäeva. Ütlen otse, et selline arutluskäik, nagu kahe päeva pärast saabuv sünnipäev takistaks eelnevalt kavas kokku lepitud tegevusi, tundub täiesti loogika vastane. Kui just ajakirjanikud ei vihja, et Tom alustas sünnipäeva tähistamisega juba nii nädala jagu varem ega polnud enam selle tõttu 24. detsembri teleülekande rambivalgusse ilmumiseks vormis.